iPhone 15 Pro smartfoni Apple kompaniyasining XS modelidan keyin eng yengil telefoni bo‘lishi kutilmoqda. Foto: appleinsider.com iPhone 15 Pro smartfoni so‘nggi yillardagi shunga o‘xshash modellarga qaraganda taxminan 10 foizga yengilroq bo‘ladi. U yangi titan ramka tufayli «vazn yo‘qotadi». Bu shuni anglatadiki, yangi mahsulot iPhone XS modelidan keyingi eng yengil telefon bo‘ladi. Uning vazni atigi 185 grammga teng. So‘nggi yillardagi iPhone smartfonlari og‘irligi: - iPhone X: 174 gramm; - iPhone XS: 177 gramm; - iPhone 11 Pro: 188 gramm; - iPhone 12 Pro: 189 gramm; - iPhone 13 Pro: 203 gramm; - iPhone 14 Pro: 206 gramm. iPhone 15 Pro Max ham yengilroq bo‘ladi - u 10 foizga yengillashadi: taxminan 216 gramm. iPhone XS Max davridan boshlab top smartfonlar og‘irligi: - iPhone XS Max: 208 gramm; - iPhone 11 Pro Max: 226 gramm; - iPhone 12 Pro Max: 228 gramm; - iPhone 13 Pro Max: 238 gramm; - iPhone 14 Pro Max: 240 gramm. Apple yangi gadjetlarini 12 sentabr kuni rasman taqdim etadi.